CELEX: 62012CA0388
Language: fi
Date: 2013-11-14 00:00:00
Title: Asia C-388/12: Unionin tuomioistuimen tuomio (neljäs jaosto) 14.11.2013 (Tribunale Amministrativo Regionale per le Marchen (Italia) esittämä ennakkoratkaisupyyntö) — Comune di Ancona v. Regione Marche (Rakennerahastot — Euroopan aluekehitysrahasto (EAKR) — Rakennerahaston myöntämä rahoitustuki — Menojen tukikelpoisuusperusteet — Asetus (EY) N:o 1260/1999 — 30 artiklan 4 kohta — Toimen pysyvyysperiaate — Toimeen kohdistuvien huomattavien muutosten käsite — Konsessiosopimuksen myöntäminen julkaisematta ensin hankintailmoitusta ja järjestämättä ensin kilpailutusta)

11.1.2014   
            
            
               FI
            
            
               Euroopan unionin virallinen lehti
            
            
               C 9/12
            
         Unionin tuomioistuimen tuomio (neljäs jaosto) 14.11.2013 (Tribunale Amministrativo Regionale per le Marchen (Italia) esittämä ennakkoratkaisupyyntö) — Comune di Ancona v. Regione Marche
   (Asia C-388/12) (1)
   
   (Rakennerahastot - Euroopan aluekehitysrahasto (EAKR) - Rakennerahaston myöntämä rahoitustuki - Menojen tukikelpoisuusperusteet - Asetus (EY) N:o 1260/1999 - 30 artiklan 4 kohta - Toimen pysyvyysperiaate - Toimeen kohdistuvien huomattavien muutosten käsite - Konsessiosopimuksen myöntäminen julkaisematta ensin hankintailmoitusta ja järjestämättä ensin kilpailutusta)
   2014/C 9/17
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per le Marche
   
      Pääasian asianosaiset
   
   
      Kantaja: Comune di Ancona
   
      Vastaaja: Regione Marche
   
      Oikeudenkäynnin kohde
   
   Ennakkoratkaisupyyntö — Tribunale Amministrativo Regionale per le Marche — Rakennerahastoja koskevista yleisistä säännöksistä 21.6.1999 annetun neuvoston asetuksen (EY) N:o 1260/1999 (EYVL L 161, s. 1) 30 artiklan 4 kohdan a alakohdan tulkinta — Yhteisön rahoitustuen peruuttaminen ja takaisinperintä — Huomattavien muutosten käsite — Yhtäältä toimen käyttötarkoituksen luonteen tai täytäntöönpanotapojen muuttamista koskevan edellytyksen ja toisaalta edellytyksen, jonka mukaan yritykselle tai julkiselle yhteisölle ei saa aiheutua aiheetonta hyötyä, välinen yhteys — Toiminnallinen muutos — Edellytys, jonka mukaan rahoitettavien hankkeiden on oltava yhteensopivia julkisia hankintoja koskevien unionin säännösten kanssa — Rahoitetun rakennelman käyttötarkoituksen osittainen muuttaminen ja sen hallinnoinnin antaminen konsessiosopimuksella yksityiselle toimijalle julkista tarjouskilpailua järjestämättä
   
      Tuomiolauselma
   
   
               1)
            
            
               Rakennerahastoja koskevista yleisistä säännöksistä 21.6.1999 annetun neuvoston asetuksen (EY) N:o 1260/1999 30 artiklan 4 kohtaa on tulkittava siten, että kyseisessä säännöksessä tarkoitetut muutokset käsittävät sekä rakennelman toteutuksen aikana tapahtuvat muutokset että myöhemmin muun muassa sen hallinnoinnin aikana ilmenevät muutokset, mikäli tällaiset muutokset tapahtuvat kyseisessä säännöksessä säädetyn viiden vuoden määräajan kuluessa.
            
         
               2)
            
            
               Asetuksen N:o 1260/1999 30 artiklan 4 kohtaa on tulkittava siten, että sen arvioimiseksi, koituuko konsession myöntämisestä huomattavia tuloja konsessionantajalle tai aiheetonta hyötyä konsessionhaltijalle, ei ole tarpeen ensin selvittää, onko konsession kohteena olevaan rakennelmaan kohdistunut huomattavia muutoksia.
            
         
               3)
            
            
               Asetuksen N:o 1260/1999 30 artiklan 4 kohtaa on tulkittava siten, että se koskee sekä fyysistä muutosta silloin, kun toteutettu rakennelma ei vastaa rahoitettavaksi hyväksyttyä hanketta, että toiminnallista muutosta, ja kun kyse on muutoksesta, joka käsittää rakennelman käyttämisen muihin kuin rahoitettavaksi hyväksytyssä hankkeessa alun perin sovittuihin toimintoihin, tällaisen muutoksen on oltava sellainen, että se on omiaan merkittävästi vähentämään mahdollisuuksia saavuttaa kyseessä olevan toimen avulla sille osoitettu päämäärä.
            
         
               4)
            
            
               Pääasian kaltaisessa tilanteessa unionin oikeus ei ole esteenä sille, että konsessio, joka koskee rakennelmaan liittyvää julkista palvelua, myönnetään ilman tarjouspyyntöä siltä osin kuin konsessio myönnetään noudattaen avoimuusperiaatetta, jonka noudattamisen — ilman, että tämä välttämättä merkitsee velvollisuutta esittää tarjouspyyntöä — on mahdollistettava se, että jonkin muun jäsenvaltion kuin sen, johon konsession myöntävä viranomainen kuuluu, alueella sijaitseva yritys voi saada kyseistä konsessiota koskevia asianmukaisia tietoja ennen konsession myöntämistä siten, että tämä yritys olisi halutessaan voinut ilmaista kiinnostuksensa mainitun konsession saamiseen, mikä on ennakkoratkaisua pyytäneen tuomioistuimen tutkittava.
            
         
      (1)  EUVL C 295, 29.9.2012.